– ქალებში ხშირია, როდესაც არის მენოპაუზა ან ფარისებრი ჯირკვალთან დაკავშირებული პრობლემები, ჰორმონული დისბალანსი. ქალებში 40 წლის ზემოთ უფრო ხშირია ხმის დაკარგვა, ვიდრე მამაკაცებში. ეს დაკავშირებულია ბევრ საკითხთან, განსაკუთრებით ემოციებთან, რადგან სტატისტიკურად ქალები უფრო ემოციურები არიან, უფრო მეტს ყვირიან. დისფონია ორ ჯგუფად იყოფა: პირველი – ორგანული, როდესაც თვითონ ორგანოა დაზიანებული დაწყებული ხორხის ანთებითი დაავადებიდან, დამთავრებული წარმონაქმნით, არ აქვს მნიშვნელობა კეთილთვისებიანი იქნება თუ ავთვისებიანი, თუ მომღერლის კვანძი იქნება. ფუნქციური დისფონიაა, როდესაც ორგანო ჯანმრთელია, მაგრამ ფუნქცია არ აქვს, ისეთი როგორიც საჭიროა. ასეთ დროს გვეხმარება ხმის აკუსტიკური ანალიზი, ხმის პარამეტრების განსაზღვრა. ზოგჯერ ადამიანს არ აქვს არანაირი პრობლემა – დისფონია არის ფსიქოემოციურ ფონზე. ამ დროს საჭიროა ფსიქოლოგის ჩარევა. სახმო აპარატი ძალიან მგრძნობიარე ორგანოა და დაკავშირებულია ცენტრალურ ნერვულ სისტემასთან. ამიტომ პატარა ნერვიულობა, სტრესი, უმნიშვნელო პრობლემაც კი, შეიძლება, გახდეს ხმის დაკარგვის მიზეზი.